CELEX: 32016R0085
Language: sl
Date: 2016-01-25 00:00:00
Title: Izvedbena uredba Komisije (EU) 2016/85 z dne 25. januarja 2016 o začasni ustavitvi vlaganja zahtevkov za pomoč za zasebno skladiščenje prašičjega mesa iz Izvedbene uredbe (EU) 2015/2334

26.1.2016   
            
            
               SL
            
            
               Uradni list Evropske unije
            
            
               L 17/10
            
         IZVEDBENA UREDBA KOMISIJE (EU) 2016/85
   z dne 25. januarja 2016
   o začasni ustavitvi vlaganja zahtevkov za pomoč za zasebno skladiščenje prašičjega mesa iz Izvedbene uredbe (EU) 2015/2334
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),
   ob upoštevanju Uredbe Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (2) in zlasti člena 23(3)(a) in (c) Uredbe,
   ob upoštevanju naslednjega:
   
               (1)
            
            
               Sodeč po analizi položaja na trgu in uporabe sheme pomoči za zasebno skladiščenje za prašičje meso, kakor je določena v Izvedbeni uredbi Komisije (EU) 2015/2334 (3), je priporočljivo razmisliti o ukinitvi sheme pomoči. Komisija namerava za mnenje o zadevni uredbi o ukinitvi zaprositi Odbor za skupno ureditev kmetijskih trgov. Vendar že ta namera sama pomeni tveganje vložitve prevelikega števila zahtevkov v okviru te sheme pomoči.
            
         
               (2)
            
            
               Zato je treba začasno ustaviti vlaganje zahtevkov za pomoč, določeno v Izvedbeni uredbi (EU) 2015/2334, in zavrniti nekatere zahtevke, predložene pred obdobjem začasne ustavitve.
            
         
               (3)
            
            
               Da se preprečijo špekulacije, bi morala ta uredba začeti veljati dan po objavi v Uradnem listu Evropske unije –
            
         SPREJELA NASLEDNJO UREDBO:
   Člen 1
   1.   Uporaba člena 2 Izvedbene uredbe (EU) 2015/2334 se začasno prekine za obdobje od 27. januarja 2016 do 2. februarja 2016. Zahtevkom za sklenitev pogodb, predloženim v zadevnem obdobju, se ne ugodi.
   2.   Zahtevke, predložene od 21. januarja 2016, ki bi se obravnavali v obdobju iz odstavka 1, se zavrne.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. januarja 2016
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 347, 20.12.2013, str. 671.
   
      (2)  UL L 223, 21.8.2008, str. 3.
   
      (3)  Izvedbena uredba Komisije (EU) 2015/2334 z dne 14. decembra 2015 o odprtju zasebnega skladiščenja za prašičje meso in vnaprejšnji določitvi zneska pomoči (UL L 329, 15.12.2015, str. 10).